Natten til lørdag kørte en 32-årig mand så hasarderet mellem Aalborg og Hobro, at han nu er varetægtsfængslet for sin køretur. Han kørte i påvirket tilsatand fra Aalborg, og på motorvejen ved Svenstrup kørte han op i en anden bil. Manden fortsatte ufortrødent mod Hobro, og her påkørte han flere taxaer, der holdt stille og ventede på nattelivets gæster. Endelig ramte han også en patruljevogn, inden politiet fik han standste, anholdt og taget med på stationen. Ingen skulle være kommet alvorligt til skade ved uheldene, men manden er altså varetægtsfængslet i fire uger for at have forvoldt fare for andres liv og førlighed.

Opsummering:
En 32- årig mand fra Aalborg er fængslet i fire uger efter at have påkørt adskillige biler.